At the east port was erectit the conjunctioun of the planets, as thay war in thair degreis and places the tyme of his Majesteis happie nativitie, and the same vivelie representit be the assistance of King Ptolome : And withall, the haill streits war spred with flowres; and the forehowsis of the streits, be the whilks the King passit, war all hung with magnifik tapestrie, with payntit historeis, and with the effegeis of noble men and wemen : And thus he past owt of the toun of Edinburgh to his palice of Halyruidhous.